stanford-oval/wikipedia huggingface dataset:
วัดพระธาตุศรีจอมทองวรวิหาร

| วัดพระธาตุศรีจอมทองวรวิหาร |
| --- | --- |
วัดพระธาตุศรีจอมทองวรวิหาร

ชื่อสามัญ: วัดพระธาตุศรีจอมทองวรวิหาร
ที่ตั้ง: เชียงใหม่-ฮอด ตำบลบ้านหลวง อำเภอจอมทอง จังหวัดเชียงใหม่ 50160
ประเภท: พระอารามหลวงชั้นตรี ชนิดวรวิหาร
นิกาย: เถรวาท มหานิกาย
พระประธาน: หลวงพ่อเพชร (จำลองจากวัดท่าหลวง)
เจ้าอาวาส: พระสุวรรณเมธี (แสวง ปญฺญาปโชโต)
ความพิเศษ: ประดิษฐานพระทักขิณโมลีธาตุ สมเด็จพระสัมมาสัมพุทธเจ้า  และพระธาตุประจำปีเกิดของปีชวด
กิจกรรม: งานประเพณีสรงน้ำพระธาตุศรีจอมทองวันที่15
หมายเหตุ: เว็บไซด์วัดพระธาตุศรีจอมทองวรวิหาร
 สถานีย่อยพระพุทธศาสนา
ระวังสับสนกับ วัดพระธาตุดอยจอมทอง
วัดพระธาตุศรีจอมทอง วรวิหาร เดิมชื่อ วัดพระธาตุเจ้าศรีจอมทอง  เป็นพระอารามหลวง ชั้นตรี ชนิด วรวิหาร ตั้งอยู่ถนนเชียงใหม่-ฮอด หมู่ 2 ตำบลบ้านหลวง อำเภอจอมทอง จังหวัดเชียงใหม่ ห่างจากตัวจังหวัดเชียงใหม่ประมาณ 58 กิโลเมตร วัดพระธาตุศรีจอมทองวรวิหาร เป็น พระอารามหลวงชั้นตรี ชนิดวรวิหาร ตั้งแต่ปี พ.ศ. 2506 บริเวณที่ตั้ง เป็นเนินดินสูง ประมาณ 10 เมตร เรียกกันมาตั้งแต่อดีตว่า ดอยจอมทอง ตามประวัติสันนิษฐานว่า เป็นวัดที่สร้างขึ้นในราว พุทธศตวรรษที่ 20 แต่จากลักษณะทางศิลปกรรมของสิ่งก่อสร้างต่าง ๆ ภายในวัด ปรากฏเป็นลักษณะของศิลปกรรม ในสมัยหลัง พุทธศตวรรษที่ 24 ซึ่งเป็นห้วงระยะเวลาของยุคฟื้นฟูเมืองเชียงใหม่
ตำนานและประวัติ > ตำนานพระทักขิณโมลีธาตุ

ดอยจอมทอง มีสัณฐานเป็นภูเขาดินสูงจากระดับพื้นที่ราบอื่นยอดดอยลูกนี้ในสมัยพุทธกาล มีเมืองๆ	หนึ่งชื่อว่า	“เมืองอังครัฏฐะ” เจ้าผู้ครองเมืองนั้นชื่อว่า	พระยาอังครัฏฐะ พระยาอังครัฏฐะ ได้ทราบข่าวจากพ่อค้าที่มาจากอินเดียว่า “บัดนี้พระพุทธเจ้าบังเกิดขึ้นแล้ว ในโลกนี้“ เวลานี้ประทับอยู่เมืองราชคฤห์ ในประเทศอินเดีย จึงอธิษฐานขอให้พระพุทธเจ้าเสด็จมาโปรด	 พระพุทธองค์ทรงทราบด้วยพระญาณแล้วจึงเสด็จมาสู่เมืองอังครัฏฐะ ทรงแสดงธรรมและทรงพยากรณ์ ไว้ว่า	“เมื่อเราตถาคตนิพพานแล้วธาตุพระเศียรเบื้องขวาของเราจักมาประดิษฐานอยู่ ณ ดอยจอมทอง แห่งนี้” แล้วเสด็จกลับ	ส่วนพระยาอังครัฏฐะทรงสดับพระดำรัสที่ตรัสพยากรณ์นั้นแล้ว ได้ทรงรับสั่งให้สร้างสถูปไว้บนยอดดอยจอมทองด้วยหวังว่าจะให้เป็นที่ประดิษฐานพระบรมธาตุตามที่ทรงพยากรณ์ไว้ กาลล่วงมาถึงรัชสมัยแห่งพระเจ้าอโศกมหาราช กษัตริย์อินเดีย พระองค์ได้เสด็จสู่ดอยจอมทอง ได้ขุดคูหูเปิดอุโมงคใต้พื้นดอยจอมทองแล้วทรงรับสั่งให้สร้างพระสถูปไว้ภายในคหูนนี้ ทรงอัญเชิญพระบรมธาตุที่อยู่ในสถูปที่พระยาอังครัฏฐะรับสั่งให้สร้างไว้บนยอดดอยนั้น เข้าไปประดิษฐานในสถูปที่สร้างใหม่ในคูหาใต้พื้นดอยจอมทองแล้วรับสั่งให้เอาก้อนหินปิดปากถ้ำาคูหาไว้ ทรงอธิษฐานไว้ว่า “ต่อไปข้างหน้า ถ้าพระเจ้าแผ่นดินและศรัทธาประชาชน มีความเลื่อมใสในพระพุทธศาสนา ขอให้ พระบรมธาตุเจ้าเสด็จออกมาปรากฏแก่ฝูงชนให้ได้กราบไหว้สักการบูชา”
ตำนานและประวัติ > สร้างและบูรณปฏิสังขรณ์วัด

พ.ศ. 1995 พ่อสร้อย แม่เม็ง สองสามีภรรยา บ้านอยู่ใกล้กับดอยจอมทอง จึงได้เริ่ม สร้างเป็นวัดขึ้นบนยอดดอยจอมทองนั้นแล้วให้ชื่อว่า วัดศรีจอมทอง การสร้างวัดยังไม่เสร็จดี พ่อสร้อย แม่เม็ง ก็ได้ถึงแก่กรรมไป ต่อมาเมื่อ
พ.ศ. 2009 มีชาย 2 คน ชื่อสิบเงินและสิบถัว ได้ช่วยกันบูรณะวัดศรีจอมทองและก่อสร้างวิหารมุงหญ้าคาขึ้นหนึ่งหลังจนเสร็จ แล้วได้อาราธนาพระสารีปุตตเถระ มาเป็นเจ้าอาวาส
ตำนานและประวัติ > ค้นพบพระบรมธาตุ

พ.ศ. 2042 ในสมัยที่พระธัมมปัญโญเถระ เป็นเจ้าอาวาส มีตาปะขาวคนหนึ่งเกิดนิมิตฝันว่าเทวดามาบอกว่าที่ใต้พื้นวิหารบนยอดดอย ที่ตั้งของวัดนี้มีพระบรมธาตุของพระพุทธเจ้าและพระบรมธาตุนั้นจักเสด็จออกมาให้ฝูงชนได้กราบไหว้สักการบูชาต่อไป ตาปะขาวจึงได้ไปเล่าความฝันให้เจ้าอาวาสฟัง ท่านจึงได้ทำการอธิษฐานว่า “ถ้ามีจริงดังความฝันนั้นขอให้พระบรมธาตุจงเสด็จออกมา ในเมื่อข้าพเจ้ายังมีชีวิตอยู่นี้เถิด” เมื่ออธิษฐานแล้วในวันรุ่งขึ้น ได้พบพระบรมธาตุอยู่ในช่องใจกลางพระเกศโมลีของพระพุทธรูปซึ่งตั้งอยู่ภายในวิหารนั้นจึงได้เก็บรักษากันไว้ โดยเงียบๆ สืบมา
พ.ศ. 2058 สมัยที่พระมหาสีลปัญโญ เป็นเจ้าอาวาส	 ได้มีพระมหาพุทธญาโณเถระ ได้นำตำนานพระทักขิณโมลีธาตุ มาจากเมืองพุกามจึงได้สั่งให้พระอานันทะ ผู้เป็นศิษย์ไปสืบดูพระบรมธาตุที่วัดศรีจอมทอง จึงได้ทำการสักการบูชาอธิษฐานอยู่ ฝ่ายพระมหาสีลปัญโญเมื่อได้เห็นอาการดังนั้น จึงได้นำเอาพระบรมธาตุที่ได้เก็บรักษากันต่อๆกันออกมาแสดงให้พระอานันทะทราบ พระอานันทะจึงได้นำความไปแจ้งแก่พระมหาพุทธญาโณ ผู้เป็นอาจารย์ ฝ่ายพระมหาพุทธญาโณ เมื่อได้ทราบดังนั้น จึงได้นำความไปทูลพระเจ้าดิลกปนัดดาธิราช (พระเมืองแก้ว) เจ้าผู้ครองนครเชียงใหม่ให้ทรงทราบ
พ.ศ. 2060 พระเมืองแก้ว จึงอาราธนาให้พระมหาพุทธญาโณ เป็นหัวหน้าไปสร้างวิหารจตุรมุข และก่อปราสาทไว้ภายในวิหารนั้น แล้วอัญเชิญพระบรมธาตุเข้าประดิษฐานไว้ภายในปราสาทนั้น พระบรมธาตุจึงได้รับการเก็บรักษาไว้โดยวิธีนี้ ต่อๆ มาจนกระทั่งถึงกาลปัจจุบันนี้
ลำดับเจ้าอาวาส วัดพระธาตุศรีจอมทอง (เท่าที่มีบันทึก)

พระสารีปุตตเถระ พ.ศ. 2009-2013
พระเทพกุลเถระ พ.ศ. 2013-2018
พระธมฺมปญฺโญเถระ พ.ศ. 2018-2046
พระอานนฺโท พ.ศ. 2046-2047
พระเหมปญฺโญ พ.ศ. 2047-2049
พระญาณมงคละ พ.ศ. 2049-2050
พระพุทธเตชะ พ.ศ. 2050-2052
พระอรญฺญวาสี พ.ศ. 2052-2054
พระธมฺมรกฺขิต พ.ศ. 2054-2055
พระเอยฺยอปฺปกะ พ.ศ. 2055-2056
พระมหาสีลปญฺโญ พ.ศ. 2056-2071
พระมหาสงฺฆราชสทฺธมฺมทสฺสี พ.ศ. 2071-2087
พระมหาสงฺฆราชาญาณมงฺคละ พ.ศ. 2087-2099
พระมหาสงฺฆราชชวนปญฺโญโสภิตขิตินทริยวงฺโส พ.ศ. 2099-2109
พระมหาสามิคณาจิตฺต พ.ศ. 2109
ครูบาพุทธิมาวงฺโส พ.ศ. 2314
ครูบามหาวัน พ.ศ. 2409-2462
พระครูพุทธศาสน์สุประดิษฐ์ (อินถา ทาริโย) พ.ศ. 2462-2483
พระครูสุวิทยธรรม (สม สุมิตโต) พ.ศ. 2483-2533
พระพรหมมงคล (ทอง สิริมงฺคโล) พ.ศ. 2534-2562
พระธรรมเสนาบดี (ธงชัย สุวณฺณสิริ) (รักษาการ) พ.ศ. 2562-2563
พระสุวรรณเมธี (แสวง ปญฺญาปโชโต) พ.ศ. 2563-ปัจจุบัน
ผู้ช่วยเจ้าอาวาส

พระอมรเวที (อ๊อด ชยาภินนฺโท ป.ธ.๘)
พระศรีศิลปาจารย์ (ประมวล ปญฺญาวโร)
พระครูโสภณสุวรรณาทร วิ. (เพชร วชิรญาโณ)
พระครูอาทรสมาธิวัตร วิ. (สันติ ถาวโร อภิธรรมบัณฑิต)​
พระครูพิจิตรสรการ (ประเสริฐ สิริปุญโญ ป.ธ. ๔)
พระครูปลัดสุวัฒนมงคลสิทธิคุณ (ยุวรัตน์ ยสิสฺสโร ป.ธ.๗)
พระครูวิบูลสุวรรณวัฒน์ (อิศรา อภิวฑฺฒโน อภิธรรมบัณฑิต)
พระมหาธนวัฒน์ ธนวฑฺฒโน เปรียญธรรม ๙ ประโยค
พระมหาคัมภีร์ ภูริวฑฺฒโน เปรียญธรรม ๙ ประโยค
พระมหามงคล สนฺตจิตฺโต เปรียญธรรม ๖ ประโยค
พระมหาพฤฒิ ปภสฺสโร เปรียญธรรม ๗ ประโยค
พระมหาธวัชชัย ธรรมกุสกโล เปรียญธรรม ๓ ประโยค
พระครูสังฆรักษ์สมศักดิ์ ฐานวโร
พระครูภาวนาพุทธิวิเทศ (ชเนศร์ ชุตินฺธโร)
ความสำคัญ

พระธาตุศรีจอมทอง เป็นวัดพระอารามหลวงชั้นตรี ชนิดวรวิหาร เป็นสถานที่ประดิษฐานของพระทักษิณโมลีธาตุ พระธาตุส่วนที่เป็น พระเศียรเบื้องขวาของ สมเด็จพระสัมมาสัมพุทธเจ้า มีขนาดโตประมาณ เมล็ดพุทรา สัณฐานกลมเกลี้ยง สีขาวนวลเหมือน ดอกบวบ หรือ สีคล้ายดอกพิกุลแห้ง ตามประวัติเล่าว่า พระเจ้าอโศกมหาราช เป็นผู้อัญเชิญมาประดิษฐานไว้ที่ ดอยจอมทอง ตั้งแต่ปี พ.ศ. 218 ปัจจุบัน พระธาตุ ถูกบรรจุไว้ในพระโกศ 5 ชั้น ซึ่งตั้งอยู่ภายใน พระวิหารจตุรมุข ก่ออิฐถือปูนทั้งองค์ มีฐานเป็นรูปสี่เหลี่ยมจัตุรัส คล้ายพระเจดีย์ กว้าง 4 เมตร สูง 8 เมตร ตามประวัติว่าสร้างขึ้นโดย พระเจ้าดิลกปนัดดาธิราช หรือ พระเมืองแก้ว กษัตริย์ราชวงศ์มังราย เจ้าผู้ครองนครเชียงใหม่ เมื่อปี พ.ศ. 2060
พ.ศ. 1994 สร้างบนดอยจอมทอง ชื่อว่า  วัดพระธาตุเจ้าศรีจอมทอง  ทางทิศตะวันตกมีทิวเขาอินทนนท์ และลำน้ำแม่กลาง
พ.ศ. 2470 ได้รับพระราชทานวิสุงคามสีมา
พ.ศ. 2506 ได้รับพระราชทานยกฐานะวัดขึ้นเป็นวัดพระอารามหลวงชั้นตรี ชนิด วรวิหาร
พ.ศ. 2524 เป็นวัดพัฒนาตัวอย่าง ของกรมการศาสนา
พ.ศ. 2538 เป็นวัดพัฒนาตัวอย่าง ของ กรมการศาสนา กระทรวงศึกษาธิการ
การประกาศขึ้นทะเบียนโบราณสถาน

วัดพระธาตุศรีจอมทองวรวิหาร ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับวัดอีกหลายแห่งในจังหวัดเชียงใหม่
สำนักวิปัสสนากรรมฐาน

สำนักวิปัสสนากรรมฐานวัดพระธาตุศรีจอมทองวรวิหาร เป็นสำนักปฏิบัติธรรมประจำจังหวัดเชียงใหม่แห่งที่ 1 มีพระธรรมมังคลาจารย์ (ทอง สิริมงฺคโล) (ในขณะนั้น) หัวน้าพระวิปัสสนาจารย์หนเหนือ กองการวิปัสสนาธุระ เป็นเจ้าสำนักวิปัสสนากรรมฐาน ให้การสอน การเจริญวิปัสสนากรรมฐาน สำหรับภิกษุ สามเณร อุบาสก อุบาสิกา ตลอดจนผู้ที่สนใจ ทั้งชาวไทย และชาวต่างประเทศ และมีการจัดให้สอบอารมณ์ ทุกวัน (ยกเว้นวันพระ)
สำนักวิปัสสนากรรมฐาน > การเดินทาง

การเดินทาง รถยนต์ส่วนตัว จากกรุงเทพฯ ใช้ทางหลวงแผ่นดินหมายเลข 32 ถึง จ.นครสวรรค์ เข้าทางหลวงแผ่นดินหมายเลข 1 ผ่าน จ.ตาก ถึง อ.เถิน จ.ลำปาง แยกเข้าทางหลวงแผ่นดินหมายเลข 106 ไปทาง จ.ลำพูน ก่อนถึง อ.บ้านโฮ่ง จะมีทางแยกซ้ายเข้าทางหลวงแผ่นดินหมายเลข 1010 ไป อ.จอมทอง จ.เชียงใหม่ ซึ่งจะไปบรรจบกับทางหลวงแผ่นดินหมายเลข 108 ให้เลี้ยวซ้ายตรงไปตามทาง วัดอยู่ฝั่งซ้าย สำหรับรถโดยสาร มีรถโดยสารเดินทางจากสถานีขนส่งผู้โดยสารกรุงเทพ (หมอชิต)-จอมทอง
ในส่วนของการเดินทางโดยเครื่องบิน สายการบินไทย สายการบินไทยสไมล์ สายการบินบางกอกแอร์เวย์ สายการบินนกแอร์ สายการบินไทยแอร์เอเชีย สายการบินไทยไลออนแอร์ มีเที่ยวบิน กรุงเทพฯ-เชียงใหม่ ออกทุกวัน
สำนักวิปัสสนากรรมฐาน > สำนักวิปัสสนาสาขาในต่างประเทศ

สำนักวิปัสสนากรรมฐาน วัดพระธาตุศรีจอมทอง เยอรมนี สหพันธ์สาธารณรัฐเยอรมนี
สำนักวิปัสสนากรรมฐาน วัดพุทธปิยวราราม สหพันธ์สาธารณรัฐเยอรมนี
สำนักวิปัสสนากรรมฐาน ธัมมจารี สหพันธ์สาธารณรัฐเยอรมนี
พระวิหารหลวง วัดพระธาตุศรีจอมทองวรวิหาร
รายชื่อแหล่งมรดกโลกในประเทศออสเตรีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศออสเตรียทั้งสิ้น 12 แหล่ง ประกอบด้วยแหล่งมรดกโลกทางวัฒนธรรม 11 แหล่ง และแหล่งมรดกโลกทางธรรมชาติ 1 แหล่ง
ที่ตั้ง

กราทซ์
ทะเลสาบน็อยซีเดิล
ซัลทซ์คัมเมอร์กูท
ซัลทซ์บวร์ค
เวียนนา
เชินบรุน
ที่อยู่แบบเรือนยก
ทางรถไฟสายเซ็มเมอริง
วาเคา
ที่ตั้งแหล่งมรดกโลกในประเทศออสเตรีย
สถานที่ที่ได้ขึ้นทะเบียนเป็นแหล่งมรดกโลก > แหล่งมรดกโลกทางธรรมชาติ

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| ป่าบีชโบราณและป่าบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป (ร่วมกับโครเอเชีย, เช็กเกีย, บอสเนียและเฮอร์เซโกวีนา, บัลแกเรีย, เบลเยียม, โปแลนด์, ฝรั่งเศส, มาซิโดเนียเหนือ, ยูเครน, เยอรมนี, โรมาเนีย, สเปน, สโลวาเกีย, สโลวีเนีย, สวิตเซอร์แลนด์, อิตาลี และแอลเบเนีย) |  | รัฐโอแบร์เอิสเตอร์ไรช์และรัฐนีเดอร์เอิสเตอร์ไรช์ 47°44′58.0″N 14°28′56.0″E﻿ / ﻿47.749444°N 14.482222°E﻿ / 47.749444; 14.482222﻿ (Ancient and Primeval Beech Forests of the Carpathians and Other Regions of Europe) | ธรรมชาติ: (ix) | 99,947.81; พื้นที่กันชน 296,275.8 | 2550/2007; เพิ่มเติม 2554/2011, 2560/2017, 2564/2021 และ 2566/2023 | ป่าต้นบีชในประเทศออสเตรียได้รับการขึ้นทะเบียนเป็นแหล่งมรดกโลกเมื่อ พ.ศ. 2560 | 1133 |
สถานที่ที่ได้ขึ้นบัญชีรายชื่อเบื้องต้น

ประเทศออสเตรียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 10 แห่ง
ชยาภา วงศ์สวัสดิ์

| ชยาภา วงศ์สวัสดิ์ |
| --- | --- |
เกิด: 10 พฤศจิกายน พ.ศ. 2526 (41 ปี) จังหวัดเชียงใหม่ ประเทศไทย
สัญชาติ: ไทย
ชื่ออื่น: เชอรี่
ศิษย์เก่า: มหาวิทยาลัยธรรมศาสตร์ (น.บ.)
อาชีพ:  อัยการ  ศิลปิน 
คู่สมรส: นัม ลีนาล (สมรส 2556)
บิดามารดา: สมชาย วงศ์สวัสดิ์ (บิดา) เยาวภา วงศ์สวัสดิ์ (มารดา)
ญาติ: ชินณิชา วงศ์สวัสดิ์ (พี่สาว) ทักษิณ ชินวัตร (ลุง) ยิ่งลักษณ์ ชินวัตร (น้าหญิง) แพทองธาร ชินวัตร (ลูกพี่ลูกน้อง)
อาชีพทางดนตรี
แนวเพลง: ไทยป็อป
เครื่องดนตรี: เสียงร้อง
ช่วงปี: พ.ศ. 2543–2547
ค่ายเพลง: เมกเกอร์เฮด (2543–2547)
 นักดนตรี
ชยาภา วงศ์สวัสดิ์ (ชื่อเล่น: เชอรี่) อดีตข้าราชการอัยการชาวไทย มีชื่อเสียงจากการเป็นนักร้อง ในสังกัดเมกเกอร์เฮด เครือจีเอ็มเอ็ม แกรมมี่
ประวัติ

ชยาภาเกิดเมื่อวันที่ 10 พฤศจิกายน พ.ศ. 2526 เป็นธิดาคนสุดท้อง ของสมชาย วงศ์สวัสดิ์ นายกรัฐมนตรีไทย คนที่ 26 กับเยาวภา (นามสกุลเดิม: ชินวัตร) เธอจึงเป็นหลานสาวของ พ.ต.ท.ดร. ทักษิณ ชินวัตร นายกรัฐมนตรีไทย คนที่ 23 และเป็นลูกพี่ลูกน้องกับแพทองธาร ชินวัตร นายกรัฐมนตรีไทย คนที่ 31 ชยาภามีพี่ชาย 1 คนคือ ยศชนัน (เชน) และพี่สาว 1 คนคือ ชินณิชา (เชียร์)
ชยาภาสนใจการร้องเพลงมาตั้งแต่เด็ก และใฝ่ฝันว่าจะได้ออกอัลบั้มของตนเอง ซึ่งเยาวภาสนับสนุนให้เข้าเรียนร้องเพลง กับครูอ้วน-มณีนุช เสมรสุต และตั้งวงดนตรีกับเพื่อนๆ ที่โรงเรียนสตรีวิทยา ต่อมาในปี พ.ศ. 2544 ชยาภาเข้าทดสอบเสียง กับจีเอ็มเอ็ม แกรมมี่ แต่ไม่ผ่าน เยาวภาจึงเปิดบริษัท สตรอง พอยต์ เอ็นเตอร์เทนเมนต์ จำกัด (Strong Point Entertainment) เพื่อผลิตและจัดจำหน่าย อัลบั้มชุดแรกของชยาภา เชอรี่ ซีเครท ซี (Cherry - SECRET C) ซึ่งเพลงส่วนมากใช้แนวอิเล็กทรอนิกส์ป๊อป ต่อมาในปี พ.ศ. 2545 ค่ายเพลงเมกเกอร์เฮด ในเครือจีเอ็มเอ็ม แกรมมี่ ทำสัญญากับชยาภา ให้เข้าเป็นนักร้องในสังกัด และออกอัลบั้มที่สอง เชอร์รี่ ชยาภา  ขณะที่กำลังศึกษาชั้นปีที่ 2 คณะนิติศาสตร์ มหาวิทยาลัยธรรมศาสตร์
เมื่อจบการศึกษา ชยาภาก็ยุติผลงานวงการบันเทิง แล้วเข้าศึกษาต่อจนสำเร็จเป็นเนติบัณฑิตไทย จากนั้นไปศึกษาต่อที่สหรัฐอเมริกา แล้วกลับมารับราชการ เป็นอัยการในประเทศไทย ต่อมาเมื่อวันที่ 18 พฤษภาคม พ.ศ. 2556 ชยาภาเข้าพิธีหมั้น และพิธีมงคลสมรสกับ นัม ลีนาล (Lynal Nam) ชาวกัมพูชา บุตรชายของ เซียง นัม นักการเมืองระดับนำของกัมพูชา กับมาดามอ้วน วันลี ที่โรงแรมพลาซาแอทธินี รอยัลเมอริเดียน กรุงเทพมหานคร และในปลายเดือนเดียวกัน มีพิธีฉลองสมรส ที่โรงแรมซิตีอังกอร์ จังหวัดเสียมราฐ ประเทศกัมพูชา โดยมารดาของชยาภาและนัม แนะนำให้รู้จักกัน และติดต่อกันเรื่อยมา จนกระทั่งตกลงคบหากัน นอกจากนั้น เขายังเป็นผู้ถือหุ้น บริษัท แอสคอน คอนสตรัคชั่น จำกัด (มหาชน)
สตูดิโออัลบั้ม > อัลบั้ม Secret C (พ.ศ. 2543)

มาม่วน
ไม่อยากมอง
มนต์วิเศษ
โทรกระหน่ำ
อย่าโกรธ
สบตา
เปลี่ยน
โลกใบใหม่
มารักหน่อย
ความทรงจำ
มาม่วน (Backing Track)
โลกใบใหม่ (Backing Track)
สตูดิโออัลบั้ม > อัลบั้ม Cherry Chayapa (พ.ศ. 2545)

คนโปรดคนแปลก
นึกว่าชอบ
อยากอยู่ใกล้บ้านเธอ
อันนี้ก็ใช่อยู่
ชอบก็ไปกับเขา
เหนื่อยพอแล้ว
ไม่กล้าพอ
หวง
เพื่อนกันไม่มีวันหยุด
Dogo
โรงเรียนสัตยาไส

โรงเรียนสัตยาไส เป็นโรงเรียนประจำ  เปิดทำการเรียนการสอนตั้งแต่ปี พ.ศ. 2535[ต้องการอ้างอิง] โดยเปิดตั้งแต่ระดับอนุบาลถึงมัธยมศึกษาปีที่ 6 ตามหลักสูตรของกระทรวงศึกษาธิการ
โรงเรียนสัตยาไส ตั้งอยู่ใน 53 ประเทศทั่วโลก ภายใต้มูลนิธิสัตยาไส ไม่มีการเก็บค่าเล่าเรียนแต่อย่างใด ที่ประเทศไทยอยู่ภายใต้การดูแลของ ดร.อาจอง ชุมสาย ณ อยุธยา เป็นผู้บริหารสูงสุดของโรงเรียน ตั้งอยู่เลขที่ 99 หมู่ 2 ตำบลลำนารายณ์ อำเภอชัยบาดาล จังหวัดลพบุรี มีพื้นที่ประมาณ 300 ไร่เศษ เป็นธรรมชาติ ป่าเขา หนองบึง สงบ ร่มรื่น มีนักเรียน 352 คน ครู 49 คน อัตราส่วนครูต่อนักเรียน 1 : 6 โดยประมาณ เปิดสอนตั้งแต่ชั้นอนุบาลถึง ม.6 จำนวน 12 ห้องเรียน ห้องเรียนละไม่เกิน 30 คน เป็นโรงเรียนประจำ นักเรียนพักค้างภายในโรงเรียน รับประทานอาหารมังสวิรัติของทางโรงเรียน  ยกเว้นนักเรียนชั้นอนุบาลไป-กลับ และรับเฉพาะเด็กบ้านใกล้โรงเรียนโรงเรียนสัตยาไส สำหรับในระดับมัธยมปลาย มีสาย วิทย์-คณิต  ศิลป์-ภาษา(อังกฤษ,ญี่ปุ่น,จีน) และจะเปิดสอนในสายอื่นๆ ตามลำดับ มี Summer เพื่อให้นักเรียนได้เลือกประเทศที่ต้องการและไปอยู่กับ Hostfamily แลกเปลี่ยนภาษาและวัฒนธรรม
โรงเรียนแห่งนี้อยู่ภายใต้กฎ "ความรัก ความเมตตา" โดยเด็กนักเรียนและคุณครูอยู่ในโรงเรียนเป็นเสมือนครอบครัวใหญ่ ทุกคนดูแลช่วยเหลือกัน มีอาจารย์แลกเปลี่ยนจากต่างประเทศมาสอนภาษา ทางโรงเรียนได้เน้นให้เด็กนักเรียนเป็นคนดี ไม่ได้เน้นให้เป็นคนเก่งเพียงอย่างเดียว เพื่อเด็กจะได้เป็นผู้ใหญ่ที่ดีในอนาคต สังคมต้องการคนดีและคนเก่งควบคู่กันไป
โรงเรียนใช้หลักการ “การเรียนรู้โดยนักเรียนเป็นศูนย์กลาง” และ “การเรียนรู้แบบ บูรณาการ” เช่น ให้นักเรียน (เริ่มแต่ชั้นอนุบาล) ร่วมกำหนดหัวข้อที่จะเรียนรู้ แล้วครูเป็น ผู้เอื้ออำนวย (ไม่ใช่สอน) ให้นักเรียนได้เรียนรู้ โดยเน้นการเรียนรู้จากการได้ปฏิบัติ ได้เห็นได้ฟัง ได้สัมผัส ได้ทดลอง ได้คิด อย่างเหมาะสม ทำให้เด็กเป็นคนเก่งคนดี ในส่วนของการเรียนรู้อย่างบูรณาการก็มีตัวอย่างของการ “บูรณาการการเรียนรู้ เรื่อง สุขกาย สบายใจ” ซึ่งนักเรียนชั้น ม. 1 - 3 เรียนด้วยกัน เริ่มต้นด้วยการนั่งสมาธิร่วมกัน แล้วแบ่งเป็น 4 กลุ่ม แยกย้ายไปเรียนรู้ไปตามฐานการเรียนรู้ 4 ฐาน กลับมารวมกันในช่วงท้าย แต่ละกลุ่มนำเสนอผลการเรียนรู้จากแต่ละฐานพร้อมอภิปราย แล้วจบด้วยการทำสมาธิ แผ่เมตตา และทำความเคารพ
โรงเรียนสัตยาไสได้นำหลัก “ศีล สมาธิ ปัญญา” มาประยุกต์ใช้ในการจัดการเรียนการสอน เน้น “ความรักความเมตตา” และ “คุณธรรม” โดยบูรณาการเข้าไปในการเรียนการสอนและกิจกรรมทั้งหลาย เช่น ก่อนรับประทานอาหาร จะมีการสวดมนต์ ขอบคุณพ่อแม่ ครู ธรรมชาติ โดยมีนักเรียนเป็นผู้นำ นักเรียนทุกคนกล่าวถ้อยคำ “ข้าวทุกจาน อาหารทุกอย่าง .....” ตามด้วย การพูดเป็นภาษาอังกฤษ (เด็กอนุบาลก็พูดอย่างนี้ ทั้งสองภาษา)
แหล่งข้อมูลอื่น

http://www.Sathyasai.ac.th เก็บถาวร 2011-12-29 ที่ เวย์แบ็กแมชชีน
โรงเรียนสัตยาไส ที่เฟซบุ๊ก
โรงเรียนเตรียมอุดมศึกษาพัฒนาการ เขลางค์นคร

| โรงเรียนเตรียมอุดมศึกษาพัฒนาการเขลางค์นคร TRIAM UDOM SUKSA PATTANAKARN KHELANGNAKORN SCHOOL> ที่ตั้ง |
| --- | --- |
เลขที่ 249 หมู่ 12 ตำบลบ่อแฮ้ว อำเภอเมืองลำปาง จังหวัดลำปาง 52100
ข้อมูล
ชื่ออื่น: ต.อ.พ.ข.น. / TUP-KLN
ประเภท: โรงเรียนรัฐบาล	 -โรงเรียนมัธยมศึกษาขนาดกลาง
คำขวัญ: ปรัชญา ความเป็นเลิศทางวิชาการและคุณธรรม คติพจน์ สุขา สงฺฆสฺส สามคฺคี ความพร้อมเพียงแห่งหมู่ ทำให้เกิดสุข
สถาปนา: โรงเรียนเขลางค์นคร 2 พฤษภาคม พ.ศ. 2517 (50 ปี) โรงเรียนเตรียมอุดมศึกษาพัฒนาการเขลางค์นคร 29 กรกฎาคม พ.ศ. 2557 (10 ปี)
ผู้ก่อตั้ง: กระทรวงศึกษาธิการ
หน่วยงานกำกับ: สำนักงานเขตพื้นที่การศึกษามัธยมศึกษา เขต 35 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1052500516
ผู้อำนวยการโรงเรียน: นายสุมล สัญญเดช
ระดับปีที่จัดการศึกษา: มัธยมศึกษาตอนต้น-มัธยมศึกษาตอนปลาย
จำนวนนักเรียน: 834 คน  (ข้อมูล ณ วันที่ 1 มิถุนายน 2567)
ภาษาที่ใช้เป็นสื่อการสอน: ภาษาที่มีการเรียนการสอน  ภาษาไทย  ภาษาอังกฤษ  ภาษาจีน
สี:     ชมพู - น้ำเงิน
เพลง: มาร์ชเตรียมอุดมศึกษาพัฒนาการ 
เว็บไซต์: http://www.tup-kln.ac.th/
โรงเรียนเตรียมอุดมศึกษาพัฒนาการเขลางค์นคร เดิมชื่อ โรงเรียนเขลางค์นคร ตั้งอยู่ที่ตำบลบ่อแฮ้ว อำเภอเมืองลำปาง จังหวัดลำปาง เป็นมัธยมศึกษาขนาดใหญ่ แบบสหศึกษา เปิดสอนในระดับชั้นมัธยมศึกษาตอนต้น-มัธยมศึกษาตอนปลาย ถือกำเนิดจากความต้องการการศึกษาในระดับมัธยมศึกษาสายสามัญในเขตเมืองลำปาง
โรงเรียนเขลางค์นคร ได้รับอนุญาตให้เปลี่ยนชื่อจากโรงเรียนเขลางค์นคร เป็น “โรงเรียนเตรียมอุดมศึกษาพัฒนาการเขลางค์นคร” และได้รับพระบรมราชานุญาตให้ใช้ “พระเกี้ยว” เป็นตราสัญลักษณ์ของโรงเรียน เมื่อวันที่ 29 กรกฎาคม พ.ศ. 2557 และเป็นโรงเรียนในเครือเตรียมอุดมศึกษาพัฒนาการ ในลำดับที่ 14
ประวัติโรงเรียน > ยุคเตรียมอุดมศึกษาพัฒนาการเขลางค์นคร

ในปีการศึกษา 2557 โรงเรียนเขลางค์นคร ได้รับการประสานงานให้เข้าร่วมเป็นโรงเรียนในเครือโรงเรียนเตรียมอุดมศึกษาพัฒนาการ เพื่อให้มีโรงเรียนในเครือเพิ่มจาก 13 โรงเรียนเป็น 14 โรงเรียน โดยได้รับการแนะนำจาก ผู้อำนวยการสมพงษ์ พลสูงเนิน อดีตผู้อำนวยการโรงเรียนเตรียมอุดมศึกษาพัฒนาการ รัชดา, นายกสมาคมผู้ปกครองและครู โรงเรียนเตรียมอุดมศึกษาพัฒนาการ รัชดา และเป็นคณะกรรมการพิจารณาการเข้าร่วมเป็นโรงเรียนในเครือเตรียมอุดมศึกษาพัฒนาการได้เลือกโรงเรียนจากทุกภาคของประเทศไทยแล้ว เห็นว่า โรงเรียนเขลางค์นคร มีความเหมาะสมที่สุด ทั้งทางด้านภูมิประเทศและเป็นศูนย์กลางคมนาคม
เพื่อเป็นการพัฒนาคุณภาพทางการศึกษาและด้านต่าง ๆ นายภูริต คันธชุมภู ผู้อำนวยการโรงเรียนเขลางค์นคร และตัวแทนคณะครู จึงเข้าร่วมประชุมโรงเรียนในเครือโรงเรียนเตรียมอุดมศึกษาพัฒนาการ ที่โรงเรียนเตรียมอุดมศึกษาพัฒนาการ รัชดา ร่วมรับฟังแนวทางการดำเนินงานด้านการบริหารจัดการโรงเรียน ที่เน้นการพัฒนาผู้เรียนทางด้านวิชาการและคุณธรรม โรงเรียนในเครือเตรียมอุดมศึกษาพัฒนาการ มีการบริหารจัดการเหมือนกันทุกโรงเรียนตาม วิสัยทัศน์ พันธกิจ เป้าประสงค์ กลยุทธ์ รวมทั้งโรงเรียนเตรียมอุดมศึกษาพัฒนาการ รัชดา
ดังนั้น นายภูริต คันธชุมภู ผู้อำนวยการโรงเรียนเขลางค์นคร, นายสมพร วะเท นายกเทศมนตรีเทศบาลตำบลบ่อแฮ้ว ในฐานะประธานคณะกรรมการสถานศึกษาโรงเรียนเขลางค์นคร, นายมนัส อินตานนท์ นายกสมาคมผู้ปกครอง-ครูโรงเรียนเขลางค์นคร ได้พิจารณาและเห็นความเหมาะสม จึงได้นำเสนอต่อผู้ที่เกี่ยวข้องและได้รับความเห็นชอบจาก การประชุมของคณะกรรมการสถานศึกษาโรงเรียนเขลางค์นคร, สมาคมผู้ปกครอง-ครูโรงเรียนเขลางค์นคร, สมาคมศิษย์เก่าโรงเรียนเขลางค์นคร, ผู้ปกครอง, คณะครู, นักเรียนและคณะกรรมการสภานักเรียน ในการเข้าร่วมเป็นโรงเรียนในเครือเตรียมอุดมศึกษาพัฒนาการ
10 กรกฎาคม 2557 คณะกรรมการสถานศึกษาขั้นพื้นฐานโรงเรียนเตรียมอุดมศึกษาพัฒนาการ เห็นชอบให้ โรงเรียนเขลางค์นคร เข้าร่วมเป็นโรงเรียนในเครือเตรียมอุดมศึกษาพัฒนาการ และยินยอมให้เปลี่ยนมาใช้ชื่อ “โรงเรียนเตรียมอุดมศึกษาพัฒนาการเขลางค์นคร” ใช้อักษรย่อประจำโรงเรียนว่า "ต.อ.พ.ข.น"
29 กรกฎาคม 2557 คณะกรรมการเขตพื้นที่การศึกษามัธยมศึกษา เขต 35 ประกาศให้ โรงเรียนเขลางค์นคร เปลี่ยนชื่อเป็น โรงเรียนเตรียมอุดมศึกษาพัฒนาการเขลางค์นคร
ทำเนียบผู้อำนวยการ

| รายนามผู้บริหารโรงเรียนเขลางค์นคร> ลำดับ | รายนามผู้บริหารโรงเรียนเขลางค์นคร> รายนามผู้อำนวยการ | รายนามผู้บริหารโรงเรียนเขลางค์นคร> วาระการดำรงตำแหน่ง | รายนามผู้บริหารโรงเรียนเขลางค์นคร>  |  |
| --- | --- | --- | --- | --- |
| 1. | นายเจือ หมายเจริญ | พ.ศ. 2517 (รักษาการ) |  |  |
| 2. | นางบุญรัตน์ โรจนศักดิ์ | พ.ศ. 2518 - พ.ศ. 2524 |  |  |
| 3. | นางสาวสายสมร เจริญจันทร์แดง | พ.ศ. 2524 - พ.ศ. 2534 |  |  |
| 4. | นายสุรชาติ ช่วงฉ่ำ | พ.ศ. 2534 - พ.ศ. 2535 |  |  |
| 5. | นายวีรยุทธ จงสถาพรพงศ์ | พ.ศ. 2535 - พ.ศ. 2536 |  |  |
| 6. | นายประดิษฐ์ จันทร์แสนตอ | พ.ศ. 2536 - พ.ศ. 2540 |  |  |
| 7. | นายอาณัติ เถียรประภากุล | พ.ศ. 2540 - พ.ศ. 2542 |  |  |
| 8. | นางจุรีย์ สร้อยเพ็ชร | พ.ศ. 2542 - พ.ศ. 2547 |  |  |
| 9. | นางเบญจวรรณ ไกรวุฒินันท์ | พ.ศ. 2547 - พ.ศ. 2549 |  |  |
| 10. | นายบุญเรือง ถาคำฟู | พ.ศ. 2549 - พ.ศ. 2553 |  |  |
| 11. | นายทวีเดช สัตย์ต่อชาติ | พ.ศ. 2554 - พ.ศ. 2554 |  |  |
| 12. | นายเกตุ เปี้ยอุตร | พ.ศ. 2554 - พ.ศ. 2556 |  |  |
| 13. | นายภูริต คันธชุมภู | พ.ศ. 2556 - พ.ศ. 2557 |  |  |
รายนามผู้บริหารโรงเรียนเตรียมอุดมศึกษาพัฒนาการเขลางค์นคร
| ลำดับ | รายนามผู้อำนวยการ | วาระการดำรงตำแหน่ง |  |  |
| 1. | นายภูริต คันธชุมภู | พ.ศ. 2557 – พ.ศ. 2561 |  |  |
| 2. | นายบุญทวี วิทยาคุณ | พ.ศ. 2561 – พ.ศ. 2563 |  |  |
| 3. | นายสุทิน คงสนุ่น | พ.ศ. 2563 – พ.ศ. 2566 |  |  |
| 4. | นายสุมล สัญญเดช | พ.ศ. 2566 – ปัจจุบัน |  |  |
การเรียนการสอน

เปิดสอนในระดับชั้นมัธยมศึกษาปีที่ 1-6
การเรียนการสอน > ชั้นมัธยมศึกษาตอนต้น

ชั้นมัธยมศึกษาปีที่ 1 มีทั้งหมด 6 ห้องเรียน และชั้นมัธยมศึกษาปีที่ 2 และ 3 มีทั้งหมด 7 ห้องเรียน แบ่งเป็น
ห้องเรียนหลักสูตรพิเศษวิทยาศาสตร์ (Smart Science) 1 ห้อง
ห้องเรียนหลักสูตรทั่วไป 6 ห้อง
การเรียนการสอน > ชั้นมัธยมศึกษาตอนปลาย

ชั้นมัธยมศึกษาปีที่ 4 และ 6 มีทั้งหมด 5 ห้องเรียน และมัธยมศึกษาปีที่ 5 มีทั้งหมด 6 ห้องเรียน แบ่งเป็น
ห้องเรียนหลักสูตรวิทยาศาสตร์-คณิตศาสตร์ 2 ห้อง
ห้องเรียนหลักสูตรภาษาอังกฤษ-ภาษาไทย-สังคมศึกษา 2 ห้อง (มัธยมศึกษาปีที่ 6 มี 1 ห้อง)
ห้องเรียนหลักสูตรภาษาอังกฤษ-คณิตศาสตร์ 1 ห้อง
ห้องเรียนหลักสูตรภาษาอังกฤษ-ภาษาจีน 1 ห้อง
ความร่วมมือกับโรงเรียนในเครือเตรียมอุดมศึกษาพัฒนาการ

โรงเรียนเตรียมอุดมศึกษาพัฒนาการเขลางค์นคร ได้จัดส่งบุคลากรครูและนักเรียน เข้าร่วมและสนับสนุน กิจกรรมต่าง ๆ ของโรงเรียนและกลุ่มโรงเรียนในเครือ "เตรียมอุดมศึกษาพัฒนาการ " ดังนี้
โครงการปันน้ำใจสานสายใยเครือเตรียมพัฒน์
ได้รับความช่วยเหลือในการติว O-NET ให้แก่นักเรียน โดยคณะครูจากโรงเรียนในเครือเตรียมอุดมศึกษาพัฒนาการ
โครงการอบรมและพัฒนาหลักสูตรในเครือโรงเรียนเตรียมอุดมศึกษาพัฒนาการ ตามโครงการ "เตรียมพัฒน์รักองค์กร"
นิทรรศการ OCOP และ OSOP
ณ โรงเรียนเตรียมอุดมศึกษาพัฒนาการ
โครงการสัมมนาครูเครือเตรียมอุดมศึกษาพัฒนาการ
จัดส่งบุคลากรครูเข้าร่วมประชุม อบรม สัมนา กับคณะครูของโรงเรียนในเครือเตรียมอุดมศึกษาพัฒนาการ เพื่อแลกเปลี่ยนความรู้และแนวทางในจัดการเรียนการสอน
โครงการค่ายผู้นำนักเรียนโรงเรียนในเครือโรงเรียนเตรียมอุดมศึกษาพัฒนาการ (ค่ายผู้นำเตรียมพัฒน์)
จัดส่งผู้นำนักเรียนหรือคณะกรรมการนักเรียน เข้าร่วมประชุมและอบรม  กับผู้นำนักเรียนหรือคณะกรรมการนักเรียนของโรงเรียนในเครืออัษฎเตรียมพัฒน์
โครงการแลกเปลี่ยนนักเรียน
จัดส่งนักเรียนที่มีผลการเรียนดีของโรงเรียนให้มีโอกาศไปศึกษาที่โรงเรียนในเครือเตรียมอุดมศึกษาพัฒนาการ เป็นระยะเวลา 1 ปีการศึกษา โดยไม่เสียค่าใช้จ่าย
ศิษย์เก่าที่มีชื่อเสียง

อนิพรณ์ เฉลิมบูรณะวงศ์ มิสยูนิเวิร์สไทยแลนด์ ปี 2558 นางแบบ และนักแสดง
อนิพรรณ เฉลิมบูรณะวงศ์ นางแบบ และนักแสดง
แหล่งข้อมูลอื่น

เว็บไซต์โรงเรียนเขลางค์นคร
| ด ค กโรงเรียนในเครือเตรียมอุดมศึกษาพัฒนาการ |
| --- | --- |
 เตรียมอุดมศึกษาพัฒนาการ  นวมินทราชินูทิศ เตรียมอุดมศึกษาพัฒนาการ  เตรียมอุดมศึกษาพัฒนาการ นนทบุรี  เตรียมอุดมศึกษาพัฒนาการ ฉะเชิงเทรา  เตรียมอุดมศึกษาพัฒนาการ ปราณบุรี  เตรียมอุดมศึกษาพัฒนาการ รัชดา  เตรียมอุดมศึกษาพัฒนาการ ปทุมธานี  เตรียมอุดมศึกษาพัฒนาการ ราชบุรี  เตรียมอุดมศึกษาพัฒนาการ สุวรรณภูมิ  เตรียมอุดมศึกษาพัฒนาการ สระบุรี  เตรียมอุดมศึกษาพัฒนาการ เชียงราย  เตรียมอุดมศึกษาพัฒนาการ ขอนแก่น  เตรียมอุดมศึกษาพัฒนาการ สุราษฎร์ธานี  เตรียมอุดมศึกษาพัฒนาการ เขลางค์นคร  เตรียมอุดมศึกษาพัฒนาการ อุบลราชธานี  เตรียมอุดมศึกษาพัฒนาการ อุดรธานี  เตรียมอุดมศึกษาพัฒนาการ ร้อยเอ็ด  เตรียมอุดมศึกษาพัฒนาการ ยานนาเวศ  เตรียมอุดมศึกษาพัฒนาการ พัทลุง
รายชื่อแหล่งมรดกโลกในประเทศอิตาลี

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศอิตาลีทั้งสิ้น 60 แหล่ง ประกอบด้วยแหล่งมรดกโลกทางวัฒนธรรม 54 แหล่ง และแหล่งมรดกโลกทางธรรมชาติ 6 แหล่ง